*Apstiprināts ar*

*Ropažu novada pašvaldības domes*

*06.09.2023. sēdes lēmumu Nr.2678*

*(prot. Nr.75/2023)*

**Ropažu novada pašvaldības**

**balvas izglītībā “Ropažu novada gada pedagogs”**

**nolikums**

*Izdots saskaņā ar Izglītības likuma 17. panta trešās daļas 11. punktu*

1. **Vispārīgie jautājumi**
2. Nolikums nosaka kārtību, kādā Ropažu novada pašvaldība piešķir balvu izglītībā „Ropažu novada gada pedagogs” (turpmāk – balva) Ropažu novada pašvaldības dibinātās iestādēs (turpmāk – izglītības iestādes) pedagogiem par augstu profesionālo meistarību, nozīmīgiem ieguldījumiem un sasniegumiem Ropažu novada izglītības attīstībā (turpmāk – Nolikums).
3. Balvas piešķiršanas mērķis ir izteikt atzinību pedagogiem, popularizēt viņu sasniegumus pedagoģiskajā darbā, kā arī stiprināt profesijas prestižu un atpazīstamību sabiedrībā.
4. Balva tiek piešķirta, lai izteiktu atzinību izglītības iestāžu pedagogiem par ieguldījumu izglītībā un sasniegumiem pedagoģiskajā darbībā, augstu profesionālo meistarību, kas veicina katra izglītojamā izaugsmi, jaunu, progresīvu metožu ieviešanu, pedagoģiskās pieredzes popularizēšanu, kā arī ieguldījumu izglītības iestādes vai novada izglītības sistēmas attīstībā.
5. Balvas piešķiršanu organizē Ropažu novada pašvaldības Izglītības, jaunatnes lietu, kultūras un sporta departaments (turpmāk - Departaments).
6. Balvu piešķir nominācijās:
   1. “Gada pedagogs pirmsskolā”;
   2. “Gada pedagogs sākumskolā”;
   3. “Gada pedagogs pamatskolā”;
   4. “Gada pedagogs vidusskolā”;
   5. “Gada pedagogs profesionālās ievirzes izglītībā mūzikā un mākslā”;
   6. “Gada pedagogs izglītības procesa atbalstam”;
   7. “Gada jaunais pedagogs”;
   8. “Par mūža ieguldījumu izglītībā”.

**II. Balvas apmērs un piešķiršanas nosacījumi**

1. Nolikuma 5.1.-5.7 punktā noteiktajās nominācijās laureāts saņem pašvaldības Atzinības rakstu un naudas balvu 600 *euro* apmērā pēc nodokļu nomaksas.
2. Nolikuma 5.8. punkta nominācijā “Par mūža ieguldījumu izglītībā” laureāts saņem pašvaldības Goda rakstu un naudas balvu 1500 *euro* apmērā pēc nodokļu nomaksas.
3. Izvirzot pretendentus nominācijām, ņem vērā viņu profesionālās darbības rādītājus pēdējos trīs mācību gados, izņemot pretendentus nominācijā “Par mūža ieguldījumu izglītībā”.
4. Pretendentiem nominācijā „Par mūža ieguldījumu izglītībā” darba stāžam izglītības nozarē jābūt ne mazākam kā 30 gadi.
5. Pretendenti nominācijā “Gada jaunais pedagogs” var būt pedagogi, kuru nepārtraukts darba stāžs izglītības nozarē nav lielāks par 4 gadiem.
6. Pedagogs var būt laureāts Nolikuma 5.1.-5.7. apakšpunktā noteiktajās nominācijās ne biežāk kā reizi 3 gados. Balvu “Par mūža ieguldījumu izglītībā” pedagogs var saņemt vienu reizi.

**III. Pieteikumu iesniegšana**

1. Departaments nosaka iesniegšanas termiņu un izsludina informāciju par pieteikumu iesniegšanu balvai, publicējot pašvaldības tīmekļvietnē [www.ropazi.lv](http://www.ropazi.lv) un nosūtot informāciju izglītības iestādēm.
2. Pretendentus balvai var pieteikt fiziskas un juridiskas personas (izglītības iestādes pedagogi un darbinieki, izglītojamo vecāki, biedrības) individuāli vai kolektīvi līdz Departamenta noteiktajam iesniegšanas termiņam, iesniedzot motivētu pieteikumu (1. pielikums) sekojošā veidā:

13.1. pašvaldības e-adresē;

13.2. klātienē Ropažu novada Valsts un pašvaldības vienotajā klientu apkalpošanas centrā - [Institūta ielā 1a, Ulbrokā, Stopiņu pagasta, Ropažu novadā,](https://www.google.com/maps/search/?api=1&query=56.94320847496105,24.28371006411543)  Ropažu pagasta pārvaldē, Sporta ielā 1, Ropaži, Ropažu novads, Garkalnes pagasta pārvaldē, Rīgā, Brīvības gatvē 455, Vangažu pilsētas pārvaldē, Meža ielā 1, Vangaži, Ropažu novads;

13.3. nosūtot pa pastu Ropažu novada pašvaldībai uz adresi [Institūta iela 1a, Ulbroka, Stopiņu pagasts, Ropažu novads, LV-2130](https://www.google.com/maps/search/?api=1&query=56.94320847496105,24.28371006411543);

13.4. nosūtot ar drošu elektronisko parakstu parakstītu iesniegumu uz elektronisko pasta adresi [novada.dome@ropazi.lv](mailto:dome@adazi.lv) .

1. **Pieteikumu izvērtēšanas komisija un pretendentu izvērtēšanas kārtība**
2. Pretendentus mēneša laikā izvērtē ar Departamenta vadītāja rīkojumu izveidota Pedagogu apbalvošanas komisija (turpmāk – komisija) ne vairāk kā piecu cilvēku sastāvā. Vērtēšanas komisijā iekļauj Departamenta darbiniekus. Uz komisijas sēdi tiek pieaicināts pretendentu darba devēja izvirzīts pārstāvis.
3. Komisijas sēdes vada komisijas priekšsēdētājs. Komisijas sēdes protokolē komisijas sekretārs, kurš nav komisijas loceklis.
4. Komisija pretendentus izvērtē, ņemot vērā nolikumā noteiktos kritērijus (3. pielikums) un izglītības iestādes iesniegto pamatojumu (2.pielikums).
5. Komisija ir lemttiesīga, ja tās sēdē piedalās vismaz puse no komisijas locekļiem. Komisija lēmumus pieņem ar vienkāršu balsu vairākumu. Ja balsis sadalās vienādi, izšķirošā ir komisijas priekšsēdētāja balss.
6. Katrai nominācijai izvirza vienu pretendentu.
7. Pretendentu nepieteikšanas gadījumā vai izvērtēšanas procesa rezultātā komisija var pieņemt lēmumu nepiešķirt kādu no nominācijām.
8. Komisijas lēmumu par novērtēšanas rezultātiem un laureātu noteikšanu dokumentē komisijas sēdes protokolā.
9. Konkursa laureātus apbalvo pašvaldības organizētajā svētku pasākumā.
10. Konkursa laureātu sarakstu publicē pašvaldības informatīvajā izdevumā „Tēvzemīte” un tīmekļvietnē [www.ropazi.lv](http://www.ropazi.lv).

Ropažu novada pašvaldības

domes priekšsēdētāja V.Paulāne

1.pielikums

Ropažu novada pašvaldības domes

06.09.2023. Ropažu novada pašvaldības

balvas izglītībā “Ropažu novada gada pedagogs”

nolikumam

**Ropažu novada pašvaldībai**

Pieteicējs :

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/fiziskai personai -vārds, uzvārds; juridiskai personai – nosaukums/

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/fiziskai personai -personas kods; juridiskai personai – reģistrācijas numurs/

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/ fiziskai personai –dzīvesvietas adrese, juridiskai personai - juridiskā adrese/

**Pieteikums pašvaldības balvai izglītībā “Ropažu novada gada pedagogs”**

(vajadzīgo atzīmēt)

* “Gada pedagogs pirmsskolā”;
* “Gada pedagogs sākumskolā”;
* “Gada pedagogs pamatskolā”;
* “Gada pedagogs vidusskolā”;
* “Gada pedagogs profesionālās ievirzes izglītībā mūzikā un mākslā”;
* “Gada pedagogs izglītības procesa atbalstam”;
* “Gada jaunais pedagogs”;
* “Par mūža ieguldījumu izglītībā”.

|  |  |
| --- | --- |
| Pretendenta vārds, uzvārds: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Izglītības iestādes (pretendenta darba vietas) nosaukums: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Motivēts pamatojums un īss nopelnu apraksts, par kuriem ierosina apbalvot pretendentu: |  |
|  | |

Ar šo es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_apliecinu, ka piekrītu savu personas datu apstrādei

/vārds, uzvārds/

Tālruņa numurs:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Elektroniskā pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_apstrādei informācijas nosūtīšanai un saziņai saskaņā ar man sniegto un Ropažu novada pašvaldības privātuma politikā iekļauto ([www.ropazi.lv](http://www.ropazi.lv) sadaļa Personas datu aizsardzība) informāciju. Esmu iepazinies ar Ropažu novada pašvaldības privātuma politikā iekļauto informāciju \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/paraksts/

2.pielikums

Ropažu novada pašvaldības domes

06.09.2023. Ropažu novada pašvaldības

balvas izglītībā “Ropažu novada gada pedagogs”

nolikumam

**Ropažu novada pašvaldībai**

**Pieteikums pašvaldības balvai izglītībā “Ropažu novada gada pedagogs”**

(aizpilda izglītības iestāde)

|  |  |
| --- | --- |
| Pretendenta vārds, uzvārds |  |
| Izglītības iestādes (pretendenta darba vietas) nosaukums |  |
| Pedagoģiskā darba stāžs/darba stāžs iestādē |  |
| Izvirzāmā nominācija |  |
| Pamatojums balvas piešķiršanai (ņemot vērā 3.pielikumā noteiktos vērtēšanas kritērijus ): | |
| *Pedagoga mācību un audzināšanas darba plānošana, vadīšana, ieguldījums izglītības iestādes attīstībā-mērķtiecīga mācību un audzināšanas procesa organizēšana un analīze, iestādes popularizēšana novada un valsts mērogā:*  *Profesionālā meistarība -daudzveidīgu mācību metožu izmantošana, uzturot augstus izglītojamo sasniegumus;* *iekļaujošas izglītības pieejas nodrošināšana*:  *Pedagoga ieguldījums izglītojamā individuālo spēju attīstībā un izglītojamā vajadzību nodrošināšanā* *-labvēlīgas mācību vides nodrošināšana, izglītojamo sadarbības un saskarsmes prasmju attīstīšana; augsti izglītojamo sasniegumi mācībās, olimpiādēs, konkursos, skatēs; sadarbība ar izglītojamo vecākiem:*  *Pedagoga sadarbība, pieredzes uzkrāšana un pārnese-* *Pedagoga profesionālās pilnveides zināšanu un prasmju pielietošana ikdienā un nodošana kolēģiem; savu kompetenču nodošana (mentora ,MJ vadītāja, lektora darbība ), mērķtiecīga informācijas un komunikācijas tehnoloģiju izmantošana mācību procesā*: | |

|  |  |  |  |
| --- | --- | --- | --- |
| Datums | paraksts |  | Paraksta atšifrējums |

3.pielikums

Ropažu novada pašvaldības domes

06.09.2023. Ropažu novada pašvaldības

balvas izglītībā “Ropažu novada gada pedagogs”

nolikumam

**Ropažu novada pašvaldības balvas izglītībā “Ropažu novada gada pedagogs”**

**pretendentu vērtēšanas kritēriji** ( aizpilda Pedagogu apbalvošanas komisija)

|  |  |  |  |  |  |
| --- | --- | --- | --- | --- | --- |
| **Nr.**  **p.k.** | **Kritēriji** | **Vērtējums** | | | |
| Pietiekams (1 punkts) | Optimāls (2 punkti) | Augsts (3 punkti) | **Būtiskas piezīmes** |
| **1.** | **Pedagoga mācību un audzināšanas darba plānošana, vadīšana, ieguldījums izglītības iestādes attīstībā** | | | | |
| 1.1. | Profesionālās ētikas normu ievērošana |  |  |  |  |
| 1.2. | Mērķtiecīga mācību un audzināšanas procesa organizēšana un rezultātu analīze |  |  |  |  |
| 1.3. | Iestādes popularizēšana novada un valsts mērogā |  |  |  |  |
| **2.** | **Profesionālā meistarība** | | | | |
| 2.1. | Daudzveidīgu mācību metožu izmantošana, uzturot augstus izglītojamo sasniegumus |  |  |  |  |
| 2.2. | Iekļaujošas izglītības pieejas nodrošināšana, skolēnu dažādas mācīšanās vajadzību ievērošana |  |  |  |  |
| 2.3. | Prasme rast piemērotus risinājumus dažādās situācijās, izmantojot pieredzi un inovācijas |  |  |  |  |
| **3.** | **Pedagoga ieguldījums izglītojamā individuālo spēju attīstībā un izglītojamā vajadzību nodrošināšanā** | | | | |
| 3.1. | Pedagoga individuālais darbs ar izglītojamiem |  |  |  |  |
| 3.2. | Pedagoga sadarbība ar izglītojamā vecākiem |  |  |  |  |
| 3.3. | Labvēlīgas mācību vides nodrošināšana, izglītojamo sadarbības un saskarsmes prasmju attīstīšana |  |  |  |  |
| 3.4. | Augsti izglītojamo sasniegumi mācībās, olimpiādēs, konkursos, skatēs, u.tml. |  |  |  |  |
| **4.** | **Pedagoga sadarbība, pieredzes uzkrāšana un pārnese** | | | | |
| 4.1. | Pedagoga profesionālās pilnveides zināšanu un prasmju pielietošana ikdienā un nodošana kolēģiem |  |  |  |  |
| 4.2. | Mērķtiecīga informācijas un komunikācijas tehnoloģiju izmantošana mācību procesā |  |  |  |  |
| 4.3. | Jaunu, kvalitatīvu mācību un metodisko materiālu izstrāde |  |  |  |  |
| 4.4. | Savu kompetenču nodošana (mentora ,MJ vadītāja, lektora darbība ) |  |  |  |  |
|  | **Kopā** |  |  |  |  |